EA แรงในรอบ 2 เดือน กูรูชี้ Valuation ถูก-กำไรเด่น แนวต้านถัดไป 23.20
EA แรงในรอบ 2 เดือน กูรูชี้ Valuation ถูก-กำไรเด่น เคาะแนวต้านใหม่ 23.20 บาท โดย ณ เวลา 10.13 น.อยู่ที่ 21.90 บาท บวก 0.40 บาท หรือ 1.86% มูลค่าการซื้อขาย 78.94 ล้านบาท 
25 ก.ย. 2558

ผู้สื่อข่าวรายงานว่า ราคาหุ้น บริษัท พลังงานบริสุทธิ์  จำกัด (มหาชน) หรือ EA ณ เวลา 10.13 น.อยู่ที่ 21.90 บาท บวก 0.40 บาท หรือ 1.86% มูลค่าการซื้อขาย 78.94 ล้านบาท  โดยเปิดตลาดที่ 21.60 บาท ต่ำสุดที่ 21.60 บาท สูงสุดที่ 22.10 บาท ขณะที่ดัชนีหุ้นไทยโดยรวมบวก 0.07% ทั้งนี้ ราคาหุ้นมีการปรับตัวขึ้นแตะระดับไฮเดิมในรอบ 2 เดือนจากวันที่ 24 ก.ค.58 ที่ราคา 22 บาท

ด้านเทคนิคบล.ทรีนีตี้ ประเมินEA ราคาอยู่ในช่วงลุ้นการ Break out MAV(75) with volume surge อยู่ ดังนั้นหากไม่หลุดแนวรับที่20.9 ลงมาให้ STOPLOSS ก็จะค่อยๆ เด้งกลับขึ้นมา test แนวต้านในลำดับถัดไปที่ 22.3-22.5 ได้โดยมีด่านสั้นๆที่  22 +/- ก่อน
เทคนิคบล.ฟินันเซีย ไซรัส แนะซื้อเก็งกำไร EA  แนวรับ 21.40-21 แนวต้าน 22.20-22.60 , 23-23.20 หลังจากราคาขยับขึ้นมาแกว่งทรงตัวเหนือเส้นต้นทุนเฉลี่ยระดับต่างๆ ได้ดีมาพักใหญ่ ช่วงนี้เริ่มมีแรงซื้อหนาตาขึ้นอีกครั้ง พร้อมทั้งสัญญาณบวกจากการฟอร์มตัวของ Indicators ช่วยสนับสนุน ทำให้คาดว่าถ้าไม่ย้อนต่ำกว่าแนวรับอีก ก็มีลุ้นโอกาสดีดขึ้นหาแนวต้านให้ทำกำไรตามรอบได้
ขณะที่บล.ธนชาต ประเมินEA Valuation ถูก กำไรเติบโตสูงอันดับต้นๆ ของตลาด